عبدالرشید ترابی:

دینی مدارس اسلام کے قلعے ہیں

عظمت قرآن کانفرنس سے خطاب کرتے ہوئے جے آئی آزادکشمیر کے رہنما کا کہنا تھا کہ امریکہ اور یہودی اسلام کو مٹانا چاہتے ہیں مگر وہ اپنی سازشوں میں کامیاب نہیں ہو سکیں گے۔

خبر کا کوڈ: ۴۲۷۶۵۸

تاریخ: ۲۲ تير ۲۰۱۷ - ۱۰:۴۵

جماعت اسلامی آزاد کشمیر کے امیر عبدالرشید ترابی نے کہا ہے کہ پاکستان کو دنیا کی کوئی طاقت نقصان نہیں پہنچا سکتی۔ دینی مدارس اسلام کے قلعے ہیں، امریکہ اور یہودی اسلام کو مٹانا چاہتے ہیں مگر وہ اپنی سازشوں میں کامیاب نہیں ہو سکیں گے۔

آزاد کشمیر پرامن خطہ ہے یہاں مکمل مذہبی ہم آہنگی پائی جاتی ہے۔ ان خیالات کا اظہار انہوں نے عظمت قرآن کانفرنس اور تقریب تقسیم انعامات سے خطاب کرتے ہوئے کیا۔

کانفرنس کے مہمان خصوصی مولانا عبیداللہ فاروقی چیئرمین علماء و مشائخ کونسل آزاد کشمیر تھے، مولانا عبدالمنان گوہر، حافظ طارق محمود، عثمان انور، خان تنویر خان، قاری ابرار، قاری نذیر، حافظ اسرار نے خطاب کرتے ہوئے کہا کہ عالمی برادری مقبوضہ کشمیر میں مظالم بند کرائے۔ /۹۸۸/ ن۹۴۰